P6_TA(2005)0193

Financiranje skupne kmetijske politike *

Zakonodajna resolucija Evropskega parlamenta o predlogu Uredbe Sveta o financiranju skupne kmetijske politike (KOM(2004)0489 — C6-0166/2004 — 2004/0164(CNS))

(Postopek posvetovanja)

Evropski parlament,

- ob upoštevanju predloga Komisije Svetu (KOM(2004)0489) [1],

- ob upoštevanju člena 37(2) Pogodbe ES, v skladu s katerim se je Svet posvetoval s Parlamentom (C6-0166/2004),

- ob upoštevanju člena 51 svojega Poslovnika,

- ob upoštevanju poročila Odbora za kmetijstvo in razvoj podeželja in mnenja Odbora za proračunski nadzor (A6-0127/2005),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog v skladu s členom 250(2) Pogodbe ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

5. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA PREDLAGA KOMISIJA | SPREMEMBE PARLAMENTA |

Sprememba 1

Člen 5, točka (a)

(a)ukrepe, potrebne za analizo, upravljanje, spremljanje, izmenjavo informacij in izvajanje skupne kmetijske politike, kot tudi ukrepe za izvajanje sistemov nadzora ter tehnične in administrativne pomoči; | (a)ukrepe, potrebne za analizo, upravljanje, spremljanje, izmenjavo informacij in izvajanje skupne kmetijske politike, kot tudi ukrepe za izvajanje sistemov nadzora ter tehnične in administrativne pomoči, z izjemo stroškov, ki jih v skladu s členom 13 ne krije EKJS; |

Sprememba 2

Člen 16, odstavek 2

Toda neposredna plačila v nobenem primeru ne smejo biti izvedena po 15. oktobru zadevnega proračunskega leta. | črtano |

Sprememba 3

Člen 31, odstavek 4, točka (a)

(a)izdatke iz člena (3)(1), ki so bili izvedeni več kot šestintrideset mesecev preden je Komisija pisno obvestila zadevno državo članico o rezultatih ugotovitev; | (a)izdatke iz člena (3)(1), ki so bili izvedeni več kot štiriindvajset mesecev preden je Komisija pisno obvestila zadevno državo članico o rezultatih ugotovitev; |

Sprememba 4

Člen 31, odstavek 4, točka (b)

(b)izdatke za večletne ukrepe, ki tvorijo del izdatkov iz člena 3(1), za katere poteče zadnja obveznost upravičenca več kot šestintrideset mesecev preden Komisija pisno obvesti zadevno državo članico o rezultatih ugotovitev; | (b)izdatke za večletne ukrepe, ki tvorijo del izdatkov iz člena 3(1), za katere poteče zadnja obveznost upravičenca več kot štiriindvajset mesecev preden Komisija pisno obvesti zadevno državo članico o rezultatih ugotovitev; |

Sprememba 5

Člen 31, odstavek 4, točka (c)

(c)izdatke za programe iz člena 4, za katere je bilo izplačilo preostanka izvedeno več kot šestintrideset mesecev preden je Komisija pisno obvestila zadevno državo članico o rezultatih ugotovitev. | (c)izdatke za programe iz člena 4, za katere je bilo izplačilo preostanka izvedeno več kot štiriindvajset mesecev preden je Komisija pisno obvestila zadevno državo članico o rezultatih ugotovitev. |

Sprememba 6

Člen 32, odstavek 5, pododstavek 1

5. Če do izterjatve ni prišlo v štirih letih po datumu prve upravne ali sodne ugotovitve ali v šestih letih, če se terjatev obravnava pred nacionalnimi sodnimi oblastmi, nosi finančne posledice zaradi neizvedene izterjave, po odbitku sredstev iz odstavka 2, 50 % zadevna država članica in 50 % proračun Skupnosti. | 5. Če do izterjatve ni prišlo v štirih letih po datumu prve upravne ugotovitve ali v šestih mesecih po objavi dokončnega sodnega sklepa, nosi finančne posledice zaradi neizvedene izterjave, po odbitku sredstev iz odstavka 2, 50 % zadevna država članica in 50 % proračun Skupnosti. |

Sprememba 7

Člen 43

Do 1. septembra vsakega leta, ki sledi vsakemu proračunskemu letu, Komisija pripravi finančno poročilo o upravljanju EKJS in EKSRP v preteklem proračunskem letu. | Do 1. septembra vsakega leta, ki sledi vsakemu proračunskemu letu, Komisija predloži Evropskemu parlamentu in Svetu finančno poročilo o upravljanju EKJS in EKSRP v preteklem proračunskem letu. |

[1] Še ni objavljeno v Uradnem listu.

--------------------------------------------------